Η Επίδραση της Χρήσης Γενόσημων Φαρμάκων στα Συστήματα Υγείας
Creators: name: Βέττας, Θεόδωρος Μενέλαου
Publisher: name: Aristotle University of Thessaloniki
Year: 2024
Subjects: γενόσημο φάρμακο
σύστημα υγείας
φαρμακευτικές δαπάνες
generic drug
health system
pharmaceutical expenditure

description: Από το 2008 και μετά πολλές χώρες ήρθαν αντιμέτωπες με το φαινόμενο της παγκόσμιας οικονομικής κρίσης και των συνεπειών που αυτή επέφερε τόσο στους τομείς της οικονομίας και της κοινωνίας, όσο και στον τομέα της υγείας. Η ραγδαία αυτή αύξηση των δαπανών υγείας, στην οποία συνέβαλαν και ο μεγάλος όγκος κατανάλωσης φαρμάκων και η προτίμηση για ακριβά καινοτόμα φάρμακα, είχε ως αποτέλεσμα οι κυβερνήσεις των κρατών να στρέψουν την προσοχή τους στον τομέα του φαρμάκου και πιο ειδικά στα γενόσημα φάρμακα. Η εισαγωγή γενόσημων φαρμάκων στα εθνικά συστήματα υγείας έχει συζητηθεί πολύ το τελευταίο διάστημα ως ένας αποτελεσματικός τρόπος ελέγχου και περιορισμού των φαρμακευτικών δαπανών. Σκοπός της μελέτης ήταν είναι η ανασκόπηση των εξελίξεων στην επίδραση χρήσης γενόσημων φαρμάκων στα διεθνή συστήματα υγείας, συμπεριλαμβανομένου και του συστήματος υγείας της Ελλάδος, αναλύοντας τα βασικά σημεία της αγοράς γενοσήμων. Η μελέτη πραγματοποιήθηκε μέσω συστηματικής ανασκόπησης της βιβλιογραφίας από το 2008 έως και το 2022 και οι βάσεις δεδομένων που χρησιμοποιήθηκαν, ήταν το Pub Med, το Medline καθώς και ιστοσελίδες του ΙΟΒΕ, της ΕΛ.ΣΤΑΤ και του ΟΟΣΑ. Στο σύνολο, βρέθηκαν 128 ερευνητικές μελέτες, από τις οποίες επιλέχθηκαν οι 27. Τα κριτήρια επιλογής των μελετών ήταν τα ακόλουθα: α) άρθρα, τα οποία αποτελούσαν πρωτογενείς μελέτες, ανασκοπήσεις ή μετα-αναλύσεις, β) άρθρα διαθέσιμα σε πλήρες κείμενο και γ) άρθρα γραμμένα στην Aγγλική ή Eλληνική γλώσσα. Από την ανασκόπηση της βιβλιογραφίας προκύπτει ότι η εισαγωγή και η χρήση γενόσημων φαρμάκων στα διεθνή συστήματα υγείας επιδρά σημαντικά στον τομέα των οικονομικών της υγείας, καθώς αποτελεί μέτρο περιορισμού των φαρμακευτικών δαπανών και παροχής ιατροφαρμακευτικής περίθαλψης με χαμηλό κόστος. Ωστόσο, η αντικατάσταση πρωτότυπων φαρμάκων με γενόσημα αποτελεί ένα ιδιαιτέρως αμφιλεγόμενο ζήτημα, καθώς αντιμετωπίζεται μέχρι και σήμερα με δυσπιστία από μέρος επαγγελματιών υγείας, όσον αφορά την αποτελεσματικότητα και την ασφάλεια που παρέχουν. Στην τρέχουσα περίοδο της δημοσιονομικής ύφεσης, οι κυβερνήσεις των κρατών έρχονται αντιμέτωπες με αυξημένες προκλήσεις για μείωση και έλεγχο των φαρμακευτικών δαπανών και καλούνται να αναπτύξουν στρατηγικές προώθησης των γενόσημων φαρμάκων. Για να επιτευχθεί όμως διατήρηση της ποιότητας της δημόσιας υγείας και της υγειονομικής περίθαλψης, απαιτούνται πολιτικές και στρατηγικές τόσο στους οικονομικούς όσο και στους κοινωνικούς παράγοντες της υγείας.
description: Since 2008, many countries have been confronted with the phenomenon of the global financial crisis and its consequences both in the economic and social sectors and in the health sector. This rapid increase in health expenditure, contributed to by the high volume of medicines consumed and the preference for expensive innovative medicines, has resulted in national governments turning their attention to the pharmaceutical sector and more specifically to generic medicines. The introduction of generic medicines into national health systems has been discussed recently as an effective way of controlling and limiting pharmaceutical costs. The aim of this study was to review the evolution of the impact of the use of generics on international health systems, including the Greek health system, by analyzing the key points of generics market. The study was conducted through a systematic review of the literature from 2008 to 2022 and the databases used were PubMed, Medline as well as IOBE, EL.STAT and OECD websites. Overall, 128 research studies have been found, from which 27 were selected. The selection criteria were: a) papers which were primary studies, reviews or meta-analyses, b) papers available in full text and c) papers written in English or Greek language. The review of the literature shows that the introduction and use of generic medicines in international health systems has a significant impact on health economics, as it is a measure to reduce pharmaceutical costs and provide medical care at low cost. However, the replacement of brand-name drugs for generic medicines is a highly controversial issue, as it is still treated with suspicion by health professionals in terms of their efficacy and safety. In the current period of fiscal recession, national governments are faced with increased challenges to reduce and control pharmaceutical expenditure and are called upon to develop promotional strategies for generic medicines. In order to maintain the quality of public health and health care, policies and strategies are required in both the economic and social aspects of health.